ועדת הכספים, כנסת 18, פרוטוקול מספר 173, 2009-10-20 12:15

משה גפני: אתה רוצה להצביע עכשיו?

אמנון כהן: לא, אחר-כך.

אמנון כהן: אולי אני אסיר את הרביזיה.

משה גפני: פניה 160 עברה.

משה גפני: פניה 161 – משרד הפנים

אריאל יוצר: אני רפרנט של מנהל התכנון.

אריאל יוצר: הפניה נועדה לבצע שינויים פנימיים בתקציב מנהל התכנון על מנת לאפשר התקשרויות עם יועצים, חברות ניהול ומתן מענה תקציבי לתוצאות מכרזים להכנת תוכניות מתאר.

משה גפני: מי בעד פניה 161?

משה גפני: מי נגד?

משה גפני: הצבעה בעד – רוב נגד – אין נמנעים – אין

משה גפני: פניה 161 אושרה.

משה גפני: פניה 144 היא שלך?

אריאל יוצר: לא.

משה גפני: פניה 162 – משרד השיכון.

אריאל יוצר: הפניה נועדה לביצוע שינויים פנימיים לצורך תגבור השתתפות מינהל מקרקעי ישראל בפיתוח עירוני.

משה גפני: לאיזה מקומות זה מיועד?

אריאל יוצר: זה מיועד בעיקרון לאזור הדרום ולעיר נתיבות.

אריאל יוצר: המנהל מבצע שם מנגנון של קדם מימון.

משה גפני: היה צריך לעשות את זה הרבה זמן קודם.

משה גפני: מי בעד?

משה גפני: מי נגד?

משה גפני: הצבעה בעד – רוב נגד – אין נמנעים – אין

משה גפני: פניה 162 אושרה.

משה גפני: פניה מספר 164 – משרד השיכון מה זה בניית קריית הלאום?

אריאל יוצר: הפניה נועדה לביצוע שינויים פנימיים בתקציב הדיור הממשלתי, בתקציבי קרית הלאום, בתקציבי קריית הלאום, קריית הממשלה ובתקציבי התכנון.

אריאל יוצר: בעיקרון הפניה הזאת היא דיי טכנית.

אריאל יוצר: היה שם תקצוב חסר של רכישת קריית הממשלה בחיפה.

אמנון כהן: רכישה או השכרה?

אריאל יוצר: זאת רכישה ואז העברה להשכרה.

אריאל יוצר: עושים של מנגנון של עסקה סיבובית.

אריאל יוצר: הוא רוכש את הקרייה, מעביר אותה ליזם אחר ומשלם לו שכירות לטווח ארוך.

משה גפני: מי בעד?

משה גפני: מי נגד?

משה גפני: הצבעה בעד – רוב נגד – אין נמנעים – אין

משה גפני: פניה 164 אושרה.

משה גפני: פניה מספר 166 – מנהל מקרקעי ישראל.

אריאל יוצר: הפניה נועדה להקטין את תקציבי השכר במינהל מקרקעי ישראל בגין העברת העובדים ברשות הבדואים למשרד הבינוי והשיכון.

משה גפני: מי בעד הפניה?

משה גפני: מי נגד?

משה גפני: הצבעה בעד – רוב נגד – אין נמנעים – אין

משה גפני: פניה 166 אושרה.

משה גפני: פניה 208 ,209 – הסכמים קואליציוניים אין נציג.

משה גפני: פניה מספר 214 עד 216 – המשרד לביטחון פנים.

יאיר אידר: הפניה נועדה לתקצב את המשרד לביטחון פנים בסך של 500 מיליון שקל, בהתאם לסיכום התקציבי בין משרד האוצר למשרד לביטחון פנים.

יאיר אידר: בין היתר היא נותנת 125 מיליון שקל לאבטחת מוסדות חינוך; 174 מיליון, מתגברת תקציב האמרכלות של שירות בתי הסוהר והמשטרה; 107 מיליון שקל עבור תגבור תקציב השכר.

אמנון כהן: ביטחון לאזרחים יש?

יאיר אידר: אתה צריך לשאול את המשטרה.

שי חרמש: יש פה סכום צנוע של 174 שנקרא אמרכלות.

שי חרמש: מה זה אמרכלות?

יאיר אידר: חלק מזה עובר לקרן בלאי של הרכב.

יאיר אידר: יש סיכום בין משרד האוצר - - -

שי חרמש: יהיו עוד ניידות?

יאיר אידר: יהיו ניידות.

משה גפני: למה זה יורד מהסכמים קואליציוניים?

יאיר אידר: לא אמרנו שזה הסכמים קואליציוניים.

יאיר אידר: זה הסכם בין משרד האוצר למשרד לביטחון פנים.

יאיר אידר: סעיף 13 זאת העברה טכנית, זה לא מהסכמים קואליציוניים.

שי חרמש: אחת הבעיות העיקריות היא הצעת חוק מהכנסת הקודמת לקביעת יחס שוטרים אזרחים במדינה.

שי חרמש: היחס הוא אחד הנמוכים בעולם החופשי.

יאיר אידר: זה לא קשור להצעת החוק הזאת.

יאיר אידר: היחס של שוטרים הוא נחשב דווקא די טוב בעולם.

שי חרמש: ממש נהדר, 1.8 ל-1,000 תושבים.

יאיר אידר: זה לא מדויק, זה 3.9.

שי חרמש: ודאי, עם משמר הגבול.

יצחק וקנין: הוא לוקח גם את אלה שעובדים במטבח.

יאיר אידר: חלק מהכסף פה מגיע מסיכום תקציבי על מודל שירות חדש במשטרה שבמסגרתו ניתן יהיה עוד 1,500 שוטרים למשטרה, במשך 5 השנים הקרובות.

יאיר אידר: זאת תוספת.

פניה קירשנבאום: היו לכם 1,000 תקנים מוקפאים בגלל חוסר תקצוב.

יאיר אידר: לא היו 1,000 תקנים מוקפאים.

יאיר אידר: בתחילת 2009 זה 1,000 תקנים נוספים.

יאיר אידר: זה התקבל.

שי חרמש: לגבי ה-1,000 האלה, היתה התחייבות של אהוד אולמרט לאבי דיכטר, עוד בקדנציה הקודמת, והשוטרים לא הגיעו.

שי חרמש: אני שואל אם מוכרים את אותם שוטרים פעם שנייה?

יאיר אידר: לא, זאת תוספת.

יאיר אידר: ה-1,000 הגיעו וסיימו לקלוט אותם בזמן האחרון.

שי חרמש: נפלטו 780.

אמנון כהן: מי בעד?

שי חרמש: אל תעשו צחוק מהעניין.

שי חרמש: אין פה ביטחון, כי אין פה משטרה.

שי חרמש: אין פה משטרה כי אין פה שוטרים.

שי חרמש: אני רוצה שלוועדה יימסר כמה שוטרים נמצאים במצבת השוטרים כרגע ואני רוצה להיפגש בעוד חצי שנה ולדעת שהוספו עוד 1,500 שוטרים.

שי חרמש: היו”ר משה גפני: כמה שוטרים נמצאים כרגע במצבת השוטרים?

שי חרמש: כרגע נמצאים בסביבות 28,500 שוטרים וסוהרים, הכול ביחד.

ציון פיניאן: כלומר, עוד שנה יהיו 30,000?

יאיר אידר: לא עוד שנה, בתוך 6 שנים.

יאיר אידר: הסיכום התקציבי הוא ל-6 שנים.

משה גפני: מי בעד הפניות?

משה גפני: הצבעה בעד – רוב נגד – אין נמנעים – אין

משה גפני: פניות 214 עד 216 אושרו.

משה גפני: פניות מס' 219, 220 – משרד החינוך

שירה גרינברג: הפניה נועדה לתקצוב 35 מיליון שקלים לנושא השירות הלאומי, שהיה גם בכותרות בימים האחרונים.

שירה גרינברג: אדוני היה אתמול בדיון בוועדת החינוך בנושא הזה.

שירה גרינברג: מדובר בכספים האלו, 35 מיליון שקלים, על מנת לשמור על ההיקף.

ציון פיניאן: זה יגיע ל-84 מיליון שקלים?

שירה גרינברג: כן.

שירה גרינברג: כרגע יש בתקציב 40 מיליון שקלים.

שירה גרינברג: בוצעה גם הקדמה של 9 מיליון שקלים מ-2009 ל-2008 וכעת אנחנו מתקציבים 35 מיליון שקלים, מה שמביא את סך התקציב ל-84 מיליון שקל, שזה התקציב שהבנו שצריך על מנת לשמור על ההיקף הקיים.

פניה קירשנבאום: זה כולל שירות לאומי במגזר הערבי?

שירה גרינברג: זה כולל הכול.

ציון פיניאן: זה רק לשנת 2009.

שירה גרינברג: כן, רק לשנת 2009, העברה חד פעמית.

משה גפני: יש לי כמה שאלות.

משה גפני: חברת הכנסת אורי אריאל, זאת פניה שאתה לא מפסיק ללחוץ עליה והנה סוף סוף היא הגיעה.

משה גפני: אני לא מכיר את כל העניין של השירות הלאומי.

משה גפני: אני לא מדבר בעניין הזה כאיש מקצוע.

משה גפני: למה כל שנה מוציאים את זה מהתקציב ומחזירים את זה?

משה גפני: אני מכיר את זה ממקומות אחרים.

משה גפני: הייתי בוועדת החינוך לא בגלל הנושא של השירות הלאומי, אני לא מתמצא בזה.

משה גפני: הייתי בוועדת החינוך כי מאוד הסתקרנתי לדעת למה מוציאים את זה ומחזירים את זה?

משה גפני: אם בלאו הכי מחזירים, אז תשאירו.

ציון פיניאן: כדי שאנחנו נבקש.

משה גפני: דבר שני, מאיפה הביאו את הכסף?

משה גפני: מהרזרבה?

משה גפני: מהסכמים קואליציוניים?

משה גפני: זה לחץ של מפלגות או סיעות?

משה גפני: ואז אני שואל, האם האוצר הביא את זה מרזבות שלו?

משה גפני: מאיפה הביאו את זה?

משה גפני: הדבר השלישי.

משה גפני: האם עכשיו, כשפותרים את הבעיה, מה יהיה ב-2010?

משה גפני: הרי אישרנו תקציב דו-שנתי, אז ב-2010 שוב יהיה דיון בוועדת החינוך וחבר הכנסת אורי אריאל ילחץ וחבר הכנסת אורבך גם ילחץ?

משה גפני: זה יהיה גם ב-2010?

משה גפני: אני אתכונן לתסריט הזה.

שירה גרינברג: אכן יש סכום מסוים שנמצא בבסיס התקציב.

שירה גרינברג: מדובר בסדרי עדיפויות של הממשלה לגבי הסכום שיימצא בתקנה.

שירה גרינברג: כמו כן, גם בקיצוצים שהתבצעו – הרי הגמישות ניתנת למשרד החינוך ומשרד החינוך החליט לקצץ בתקנה הזאת.

שירה גרינברג: זאת אומרת, מדובר בסדרי העדיפויות של הממשלה.

חיים אורון: הוא ידע שיש לחץ פוליטי ואז הביאו כסף נוסף.

שירה גרינברג: דבר שני.

שירה גרינברג: אם מסתכלים על התוספות התקציביות שניתנו לנושא, משרד האוצר הוא לא המשרד שהוסיף תוספות לנושא הזה.

שירה גרינברג: יש תוספות קואליציוניות, יש תוספות שמשרד ראש הממשלה נתן, כשהוא מצא לנכון, יש תוספות של משרד החינוך.

שירה גרינברג: אני באמת חושבת שהשאלה הזאת צריכה להיות מופנית לממשלה ולא למשרד האוצר ולפקידים.

שירה גרינברג: לשאלתך לגבי המקור התקציבי.

שירה גרינברג: כרגע המקור הוא הסכמים קואליציוניים.

שירה גרינברג: עוד לא ברור מאיפה יגיע המקור האמיתי.

שירה גרינברג: הנושא עלה לכותרות, כפי שכולכם יודעים.

פניה קירשנבאום: מה זה הסכמים קואליציוניים?

אורי אריאל: רגע, ההתחייבות היתה שזה לא יהיה קואליציוני.

שירה גרינברג: כפי שאתם יכולים לראות, מדובר בהסכמים קואליציוניים.

שירה גרינברג: המקור האמיתי עוד לא נמצא.

שירה גרינברג: יימצא לכך מקור.

שירה גרינברג: ההתחייבות ניתנה בעצם לפני יומיים.

שירה גרינברג: בשל הלחץ על השירות הלאומי וכדי לא לפגוע, נתנו את זה כרגע מהמקור הזה.

שירה גרינברג: יימצא לזה מקור אמיתית.

משה גפני: מה יהיה ב-2010?

שירה גרינברג: התסריט חוזר.

שירה גרינברג: התשובה ל-2010 מתקשרת לתשובה לשאלתך הראשונה.

שירה גרינברג: כרגע יש שם 33 מיליון שקלים בבסיס התקציב ל-2010, והתסריט יחזור.

שירה גרינברג: משרד החינוך הבטיח לתת עוד 17 מיליון.

חיים אורון: כמה אנשים יש בשירות הלאומי, כמה נשים וכמה גברים יש היום בשירות הלאומי?

שירה גרינברג: הרוב הן נשים ומספר מצומצם הם גברים.

שירה גרינברג: אין לי את המספרים המדויק.

שירה גרינברג: אני אפנה למשרד החינוך כדי לקבל נתונים.

חיים אורון: האם כל מי שפטור משירות ומבקש להיות בשירות לאומי, מקבלים אותו?

שירה גרינברג: לא בהכרח כי יש מכסות מסוימות.

שירה גרינברג: יש מכסות וכרגע זה בסביבות 3,000 מכסות.

שי חרמש: הן מחולקות לפי קטגוריות?

שירה גרינברג: כן, הן מחולקות לפי קטגוריות.

שירה גרינברג: אם יש פונים מעבר למכסה אז אין תקציב.

חיים אורון: אלה כספים ייחודיים נטו, שלא תהיה אי הבנה.

חיים אורון: כאשר בחור או בחורה פטורים משירות בצה"ל מסיבות שהצבא החליט עליהן, לא מקבלים אותם לשירות הלאומי כי אין כסף.

חיים אורון: אני רוצה שיימסר לוועדה בדיוק איך זה מתחלק ומה הקטגוריות.

חיים אורון: היות ויש פה המון זעקות על שוויון וקיפוח, אני רוצה לדבר בשם הקבוצה שהיא הכי מקופחת בשירות הזה.

חיים אורון: אנשים פטורים משירות בצה"ל, יהודים וערבים, שאנחנו מאוד יודעים להטיף להם מוסר על השתמטות וזה הפך להיות איזה בון-טון ואין חובות ואין זכויות - - -

פניה קירשנבאום: אני הראשונה ששאלתי האם יש כסף לאגודות ערביות?

פניה קירשנבאום: שנה שעברה נתנו לזה כסף קואליציוני.

חיים אורון: אני למדתי שכשאין כסף מחלקים את מה שיש באופן שוויוני.

חיים אורון: כרגע זה לא עובד כך.

חיים אורון: זה יהיה שלי ואין כסף לך.

חיים אורון: אני מבקש שתביאו את כל ה-84 מיליון, נראה איך הם מתחלקים, נראה מי האנשים, נדרוש דיון על כך.

חיים אורון: יכול להיות שמישהו יגיד לבג"צ שגם הוא רוצה.

חיים אורון: אני משלם מס כמו כולם ובתי או בני, מסיבות כאלה ואחרות, קיבלו פטור מצה"ל.

חיים אורון: הם מאוד רוצים לעשות שירות לאומי ואין להם אפשרות.

אמנון כהן: אין מצב כזה שמישהו רוצה לעשות שירות לאומי והוא לא מתקבל.

שי חרמש: בוודאי שיש, כאשר מסתיימת המכסה.

משה גפני: חבר הכנסת אורון, מה שאתה מעלה זה נכון.

משה גפני: אני לא מתכוון לדון על כך בוועדה הזאת כי זה דיון לוועדת החינוך.

משה גפני: אני לא הולך לקחת את זה מוועדת החינוך.

שי חרמש: אפשר, לפחות, לקבל את המידע?

משה גפני: אני מכיר מקרים רבים מאוד.

משה גפני: הולכים לתקשורת ואומרים משתמטים בעוד שאני יודע את העובדות.

משה גפני: אנשים אומרים שהם רוצים ללכת לשירות לאומי ומתברר שהמדינה לא מקבלת אותם.

משה גפני: כדי להפעיל את המערך הזה אתה צריך כסף והמדינה לא הקציבה לזה כסף.

משה גפני: אתה מעלה שאלה שונה לחלוטין, מעבר לעניין הזה.

משה גפני: אגב, אחד הדברים שהקדוש ברוך הוא שונא זה דל גאה.

משה גפני: אדם שהוא דל והוא עושה את עצמו מי יודע מה.

משה גפני: הרבה פעמים המדינה אומרת בתקשורת שמי שלא משרת צריך לעשות שירות לאומי.

משה גפני: אני מכיר הרבה מאוד שמבקשים ללכת לשירות אזרחי והמדינה אומרת לא כי אין לה כסף.

משה גפני: אם אין לך כסף, תשתוק.

משה גפני: את הדיון הזה אני לא הולך לקיים בוועדת הכספים, זה לא תפקידנו.

משה גפני: זה גם לא נוגע לפנייה הזאת.

משה גפני: הפנייה הזאת ברורה.

משה גפני: מה שאתה מעלה היא שאלה מאוד עקרונית שעניינה ועדת החינוך של הכנסת.

חיים אורון: אבל אני אקבל את האינפורמציה?

שירה גרינברג: אני אבקש ממשרד החינוך את האינפורמציה ואני אעביר אותה לוועדת הכספים.

אורי אריאל: אני רוצה להגיד העובדה שזה לא נמצא בבסיס התקציב זאת תקלה שלי ושלך ושל אורי אורבך.

אורי אריאל: אמרו לי והסבירו לי שמעולם לא יכניסו את התקציב ישירות לבסיס התקציב.

אורי אריאל: אני מציע לעצמנו, לקראת 2011 לסמן כמה דברים שהח"כים ישתחררו מהם וגם האוצר ישתחרר.

משה גפני: יש עיתונאים חילוניים וגם אחד חרדי, שאומרים שאנחנו מתנגדים להכניס את תקציב הישיבות לבסיס התקציב מפני שאנחנו רוצים שראשי הישיבות יפנו אלינו, והמנהלים יפנו אלינו.

משה גפני: אחת מהמלחמות הקשות שהיו לנו בהסכם הקואליציוני הזה, למה אנחנו צריכים כל הזמן להתחנן על הנושא של תקציב הישיבות.

אורי אריאל: כשעמדנו על זה, הצלחנו.

משה גפני: כן, אבל לא הצלחנו בהכול.

משה גפני: החוצפה הכי גדולה היא שגם לזה מתייחסים כהסכם קואליציוני.

משה גפני: תשמע, משפילים אותנו בעניין הזה עד עפר, ואנחנו מדינה יהודית.

משה גפני: אז לא רק שאתה אוכל את הדגים הסרוחים, אתה גם עף מהעיר.

שי חרמש: אבל בסוף נקבל את הזוזים.

משה גפני: יש ארבע מפלגות דתיות: האיחוד הלאומי, הבית היהודי, ש"ס ויהדות התורה.

משה גפני: אנחנו מתחננים לתקציב 2011.

משה גפני: מה שיוחלט שזה תקציב הישיבות, הכול צריך להיות בבסיס התקציב.

משה גפני: שקל אני לא מבקש יותר ואני נותן מכתב שאני לא דורש יותר כסף.

משה גפני: אין מה לעשות, אישרנו תקציב דו שנתי.

משה גפני: על זה האוצר התעקש.

משה גפני: מלחמת עולם היתה בכפר המכביה, להכניס את זה בבסיס התקציב.

משה גפני: אורי, אתה יודע מה זה לקבל טלפון ב-1:30 בלילה מאיזה מנהל ישיבה שאומר שהוא מתמוטט.

משה גפני: אתה מכיר את זה?

אורי אריאל: לא רק שזה נכנס בבסיס התקציב, גם יש יום קבוע לתשלום.

אורי אריאל: זאת ההוכחה שאפשר לסדר את הדברים.

אורי אריאל: ברוח אופטימית זאת אפשר להתקדם.

פניה קירשנבאום: אני רוצה לבקש רביזיה על העברה 161 ואני לא רוצה להצביע כרגע על הרביזיה.

משה גפני: נלך לפי הסדר.

משה גפני: מי בעד פניות 219, 220?

משה גפני: הצבעה בעד – רוב נגד – 1 (חיים אורון) נמנעים – 1 (שי חרמש)

משה גפני: פניות 219, 220 אושרו.

אורי אריאל: באחת הישיבות שהיתה פה לפני כשבועיים לא קיבלתי תשובה.

אורי אריאל: נראה לי תמוה שבקשות מאגף תקציבים לא עוברות במייל כך שאי-אפשר להפיץ אותן לח"כים בלחיצת כפתור.

אורי אריאל: פגשתי את הממונה על התקציבים, אודי ניסן, והוא אמר לי חד-משמעית, שאכן כי כן הם אינם יכולים לעשות את זה בצורה הזאת מטעמים טכניים.

אורי אריאל: למרות שהם עשו פרויקט מרכבה במיליארד שקל, לזה הם עוד לא מצאו פטנט אבל הם עובדים על זה.

אורי אריאל: הסתבר לי שהתחילו לעבוד על זה והנה לאוצר יש אתגר גדול איך להפוך את הניירות האלה לניירות שעוברים במייל, כדי שהם יוכלו לעבור אצל אחרים.

אורי אריאל: אלא אם יש סיבות נסתרות למה העניין מתעכב – אני מתנצל, אם התפרש שיש אי אמון בוועדה ובמנכ"ל הוועדה.

אורי אריאל: אני מבקש את התערבות יו"ר הוועדה כדי לסדר את העניין.

אורי אריאל: לפי דעתי, מומחה למחשבים ברמה ח', יכול לסדר את זה ב-20 דקות.

פניה קירשנבאום: אני מבקשת רביזיה על פניה 161 ולא להצביע עכשיו על הרביזיה.

משה גפני: פניה מס' 44 – משרד הפנים אין נציג.

משה גפני: פניה מס' 132 – בנק דיסקונט

עופר אובלנדר: ב-2005 נחתם הסכם להפרטת בנק דיסקונט.

עופר אובלנדר: במסגרת ההסכם העובדים ויתרו על אפשרות שהיתה להם לרכישת מניות בנק וקיבלו על זה פיצוי.

עופר אובלנדר: בנוסף לכך, הם קיבלו מענק נוסף מהבנק והוסכם שכל עלויות נוספות של ההסכם, במידה ויהיו, יחולו על המדינה.

עופר אובלנדר: השלמת ההפרטה של הבנק היתה אמורה להתרחש לאחרונה ובעקבות המשבר הערך של המניות ירד והקבוצה נסוגה מהרכישה, מה שהשאיר את המדינה חשופה לתשלום של 54.5 מיליון שקל לעובדי הבנק.

עופר אובלנדר: זה כסף שאמור להגיע מהתשלום על המניות של אופציה שלבסוף לא מומשה לכן המדינה צריכה לספוג את הכסף הזה.

פניה קירשנבאום: ממתי אנחנו ידענו את זה?

משה גפני: זה עלה בישיבה הקודמת אבל לפי בקשת חבר הכנסת פיניאן זה לא הוצבע.

ציון פיניאן: אנחנו נשאיר את זה.

ציון פיניאן: יש לנו עוד הרבה מה לעכב להם.

משה גפני: מי בעד פניה מס' 132?

משה גפני: מי נגד?

משה גפני: הצבעה בעד – רוב נגד – אין נמנעים – אין

משה גפני: פניה 132 אושרה.

משה גפני: פניה 156, 157 – המכון הגיאולוגי במשרד התשתיות

משה בוצר: שתי מטרות עיקריות: תוספת תקציב של כמיליון שקל לגיוס והעסקה של דרג ניהולי במנהל למחקר המאוחד שיוקם.

משה בוצר: הדבר השני זה תקצוב של הכנסות של קצת מעל 4 מיליון שקל למכון הגיאולוגי.

אורי אריאל: מכון מאוד חשוב, ראוי לעזור לו.

משה גפני: מי בעד הפניה?

משה גפני: מי נגד?

משה גפני: הצבעה בעד – רוב נגד – אין נמנעים – אין

משה גפני: פניות 156,157 אושרו.

משה גפני: פניות 158, 159 – הגנת הסביבה

מיכל שינוול: הפניה נועדה לתקצב כמה פרויקטים ברשות הטבע והגנים, ביניהם פרויקט למניעת צייד של חיות בר, קרן כיבוי אש אווירית ארצית, השתתפות של האוצר בתכנית לעידוד תרבות הפנאי והנופש בחיק הטבע, הצנחה לזכרו של אילן רמון, פרויקט הנגשת נכים ושיפוי של הרשות בעקבות אבדן הכנסות בשנת 2009.

משה גפני: מי בעד הפניה?

משה גפני: הצבעה בעד – רוב נגד – 1 (אורי אריאל) נמנעים – אין

אורי אריאל: אני נגד.

אורי אריאל: אני נגד הרשות שמתנהלת בצורה מופקרת, זה הכול.

אורי אריאל: אתם חושבים שאתם נותנים כסף לדבר טוב וזה הולך לדברים פחות טובים.

משה גפני: אחד נגד, אין נמנעים, הפניה אושרה.

אורי אריאל: אני מבקש רביזיה.

משה גפני: פניה 208, 209 – המדען הראשי, משרד התעשייה המסחר והתעסוקה

לידיה לזנס: מדובר בתקצוב מחקר ופיתוח במסגרת עסקת חבילה מיוני 2009.

לידיה לזנס: מזומנים 258 מיליון שקל, הרשאה להתחייב 280,000 שקל.

אמנון כהן: למי?

אמנון כהן: למה?

לידיה לזנס: זה תקצוב מחקר ופיתוח.

משה גפני: מה זה הסכמים קואליציוניים?

לידיה לזרוב: זה לא הסכמים קואליציוניים, זאת עסקת חבילה.

משה גפני: מדובר על 252 מיליון שקל שיורדים מההסכמים הקואליציוניים.

אורי אריאל: האוצר הקצה מאות מיליוני שקלים לתקציב הקואליציוני אבל הוא הצליח להכניע את המפלגות כך שנשאר לו עודף גדול.

משה גפני: מי בעד הפניה?

משה גפני: הצבעה בעד – רוב נגד – אין נמנעים – אין

משה גפני: פניה 208, 209 אושרה.

משה גפני: לפני שאני חוזר לדיון בנושא האגרות, אני מבקש לומר.

משה גפני: ביקשתי מחבר הכנסת אורי אריאל לעמוד בראש ועדת משנה שתעסוק בעניין המפונים מגוש קטיף.

משה גפני: אני חושב שבעניין שלהם נעשה עוול גדול, מבלי להתייחס לעניין המדיני והפוליטי וכל מה שנלווה לעניין הזה, ומבלי להביע עמדה.

משה גפני: המדינה עשתה עוול, היא פינתה אותם, הלא לא פתרה את הבעיות.

משה גפני: אני מכיר בעיות מאוד מאוד קשות שקיימות שם.

משה גפני: חושב שחלק גדול מהבעיות הן בעיות תקציביות, הן בעיות של כסף.

משה גפני: לכן ביקשתי מחבר הכנסת אורי אריאל לעמוד בראש ועדת משנה.

משה גפני: בעצם אני מוסר הודעה לוועדה על העניין הזה.

משה גפני: אני מאחל לך הצלחה והלוואי שהבעיות שם ייפתרו כי יש שם בעיות שהן בלתי הפיכות.

משה גפני: לפי דעתי, שום ועדה ושום ממשלה ושום ועדת משנה לא תפתור את הבעיות הבלתי הפיכות, בעיקר אצל בני הנוער.

משה גפני: אבל, אנחנו עושים מה שאנחנו יכולים.

פניה קירשנבאום: אני רוצה להבין, לתת הוועדה הזאת יהיה איזה מנוף כלכלי לעזרה?

משה גפני: לא.

פניה קירשנבאום: אתה בעצמך מציין שיש שם בעיה תקציבית ואומר שאין פיתרון לבעיה.

משה גפני: חברת הכנסת קירשנבאום, ועדות המשנה על פי רוב – את יודע מה, התברר לי שגם בוועדת חוץ והביטחון, עיקר העבודה בוועדות המשנה זה להציף את הנושאים, להעמיד אותם על סדר היום.

משה גפני: במקרה של ועדות המשנה, המנוף הכלכלי הוא ועדת הכספים.

משה גפני: באים החברים ליושב ראש הוועדה ואומרים: ישבנו בוועדת המשנה והתברר שהממשלה פושעת באופן תיאורטי ולכן הוועדה צריכה לעשות אלף, בית, גימל.

משה גפני: וודאי שלוועדת המשנה יש כוח ולכן גם המשרדים יתייחסו לזה.

משה גפני: מעמד סטטוטורי במקום מליאת הוועדה – אין.

פניה קירשנבאום: תרשום אותי בבקשה.

משה גפני: הישיבה נעולה.